**ხელშეკრულება სახელმწიფო შესყიდვის შესახებ № ...**

**(კონსოლიდირებული ტენდერი con1900000..)**

**ქ. თბილისი „- -’’ , „- - - - - - - ’’, 20--**

ერთი მხრივ - შემსყიდველი ორგანიზაციის დასახელება, და მეორე მხრივ - მიმწოდებლის დასახელება, ორივე ერთად წოდებული, როგორც „მხარეები“, ვმოქმედებთ „სახელმწიფო შესყიდვების შესახებ“ საქართველოს კანონის 202 მუხლის, სხვადასხვა სახის საავტომობილო ტრანსპორტის მომსახურებების 2020 წლის კონსოლიდირებული ტენდერის სატენდერო დოკუმენტაციის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის N14 ბრძანებით დამტკიცებული „კონსოლიდირებული ტენდერის ჩატარების წესისა და პირობების დამტკიცების შესახებ“ წესის, აგრეთვე „2020 წლის განმავლობაში სხვადასხვა სახის საავტომობილო ტრანსპორტის მომსახურებების სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2019 წლის 4 დეკემბრის №2515 განკარგულების საფუძველზე, ვდებთ წინამდებარე ხელშეკრულებას შემდეგზე:

**1. ხელშეკრულებაში გამოყენებულ ტერმინთა განმარტებები ხელშეკრულებაში** გამოყენებულ ტერმინებს აქვთ შემდეგი მნიშვნელობა:

1.1. „ხელშეკრულება სახელმწიფო შესყიდვის შესახებ“ (შემდგომში –„ხელშეკრულება“) - შემსყიდველსა და მიმწოდებელს შორის კონსოლიდირებული ტენდერის ფარგლებში დადებული წინამდებარე ხელშეკრულება, რომელიც ხელმოწერილია მხარეთა მიერ, მასზე თანდართული ყველა დოკუმენტით.

1.2.„ხელშეკრულების ღირებულება“ - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულებების სრული და ზედმიწევნით შესრულებისათვის.

1.3. „დღე“, „კვირა“, „თვე“ - კალენდარული დღე, კვირა, თვე.

1.4. „შემსყიდველი“ - ორგანიზაცია, რომელიც ახორციელებს შესყიდვას.

1.5.„მიმწოდებელი“ - პირი, რომელიც ახორციელებს მომსახურების მიწოდებას ხელშეკრულების ფარგლებში.

1.6. „მომსახურება“ - ხელშეკრულების მე-2 მუხლით გათვალისწინებული ხელშეკრულების საგანი.

1.7. „მარშრუტი“ - ავტოსატრანსპორტო საშუალებ(ებ)ის მიერ სკოლის მოსწავლეების სკოლაში მიყვანისა და უკან წამოყვანისათვის საჭირო ყველა მიმართულების ერთობლიობა. მარშრუტი მოიცავს მიმართულებებს და მიმართულებების შესასრულებლად საჭირო გზებს რომელიც განსაზღვრულია დანართი N2-ით.

1.8 „მიმართულება“ - მოსწავლეების სკოლაში წაყვანა ან მათი სკოლიდან წამოყვანა. დანართ N2-ში მოცემული მიმართულებების სავარაუდო მანძილი ითვალისწინებს მოსწავლეების საწყისი წერტილიდან სკოლაში წაყვანის ან სკოლიდან საწყის წერტილამდე წამოყვანის დისტანციას.

1.9.„მიმართულების ღირებულების კოეფიციენტი“ - მიმართულების ღირებულების კოეფიციენტი განისაზღვრება გადასაყვანი ბავშვების რაოდენობით. ყოველ ოც ბავშვზე კოეფიციენტი იმატებს ერთი ერთეულით. მაგ: 1-დან 20 მოსწავლის ჩათვლით მიმართულების ღირებულების კოეფიციენტი იქნება ერთი. 21-დან 40 მოსწავლის ჩათვლით კოეფიციენტი იქნება 2 და .ა.შ. კოეფიციენტი გამოიყენება როგორც ფასწარმოქმნის მექანიზმი და არ ზღუდავს მიმწოდებელს გზების რაოდენობის განსაზღვრისას. (მიმართულების ღირებულების კოეფიციენტი განისაზღვრება მთელი რიცხვებით).

1.10. „გზა“ - კონკრეტულ მიმართულებაზე ერთი სატრანსპორტო საშუალებით განხორციელებული მოსწავლეების მიყვანა ან წამოყვანა. გზების რაოდენობას განსაზღვრავს მიმწოდებელი მოსწავლეთა რაოდენობის, შესაბამისი ტრანსპორტის ტევადობისა და უსაფრთხოების ნორმების გათვალისწინებით.

1.11 „კრიტერიუმი“ - დანართი #1-ში გაწერილი პირობები, რომლის საფუძველზეც განისაზღვრებიან წინამდებარე კონსოლიდირებული ტენდერის ბენეფიციარები.

**2.ხელშეკრულების საგანი და შესყიდვის ობიექტი**

2.1.ხელშეკრულების საგანს წარმოადგენს წინამდებარე ხელშკრულების დანართი №2-ით განსაზღვრული სატრანსპორტო მომსახურების სახელმწიფო შესყიდვა, რომელიც აკმაყოფილებს კონსოლიდირებული ტენდერის (CON…) სატენდერო დოკუმენტაციით დადგენილ მოთხოვნებს.

2.2. შესყიდვის ობიექტია სკოლების მოსწავლეების სატრანსპორტო მომსახურება დანართი №2-ის შესაბამისად.(CPV: 60100000).

2.3. შესყიდვის ობიექტის აღწერილობა განისაზღვრება დანართი №2-ით, რომელიც წარმოადგენს ხელშეკრულების განუყოფელ ნაწილს.

**3. ხელშეკრულების საერთო ღირებულება**

3.1. ხელშეკრულების საერთო ღირებულებაა ------------------------------- ლარი.

3.2. ერთი სამარშრუტო კილომეტრის ფასი ------ ლარი.

3.3. ხელშეკრულების 3.2. პუნქტში აღნიშნულ ფასში შედის საქართველოს კანონმდებლობით გათვალისწინებული ყველა შესაბამისი გადასახადი.

**4. მომსახურების გაწევის პირობები, ვადები და ადგილი**

4.1 სკოლის მოსწავლეების ტრანსპორტირება განხორციელდება წინამდებარე ხელშეკრულების დანართი #1-ის მოთხოვნათა დაცვით, რომელიც წარმოადგენს ხელშეკრულების განუყოფელ ნაწილს.

4.2 საჯარო სკოლის მოსწავლეთა ავტოსატრანსპორტო საშუალებით გადაყვანის მომსახურება უნდა განხორციელდეს წინასწარ დადგენილი მიმართულების მიხედვით ტექნიკურად გამართული, შესაბამისი მოცულობისა და რაოდენობის ავტოსატრანსპორტო საშუალებებით.

4.3 ტრანსპორტირებისას დაცული უნდა იყოს საქართველოს კანონმდებლობის შესაბამისი უსაფრთხო გადაადგილების ყველა ნორმა.

4.4. ტრანსპორტირებისას უზრუნველყოფილი უნდა იყოს ისეთი პირობები, რომელიც გამორიცხავს მოსწავლეთა ჯანმრთელობის ზიანს, ასევე ავტოსატრანსპორტო საშუალებაში დაცული უნდა იყოს სანიტარულ-ჰიგიენური ნორმები.

4.5. მოსწავლეთა ტრანსპორტირებისას ავტოსატრანსპორტო საშუალება აღჭურვილი უნდა იყოს სპეციალური ნიშნით-„ბავშვების გადაყვანა“.

4.6. სკოლის მოსწავლეების ტრანსპორტირება უნდა განხორციელდეს ისე, რომ არცერთ მოსწავლეს არ უწევდეს ფეხზე დგომა სატრანსპორტო საშუალებაში საჭირო ადგილების არ არსებობის გამო.

4.7. მოსწავლეთა სკოლაში მიყვანა უნდა განხორციელდეს სასწავლო პროცესის დაწყებამდე არაუგვიანეს 5 წუთისა და არაუადრეს 40 წუთისა, ხოლო სკოლიდან წამოყვანა უნდა განხორციელდეს სასწავლო პროცესის დასრულებიდან - არაუგვიანეს 40 წუთისა.

4.8. ავტოსატრანსპორტო საშუალებებს უნდა მართავდნენ შესაბამისი მართვის უფლების მქონე მძღოლები.

4.9. სატრანსპორტო საშუალებით მოსწავლეთა გადაყვანის მომსახურება უნდა განხორციელდეს სატენდერო დოკუმენტაციაში, ხელშეკრულებაში და დანართი #2-ში მითითებული პირობების დაცვით.

4.10. სასწავლო დღის განმავლობაში ერთი სატრანსპორტო საშუალებით მოსწავლეთა ტრანსპორტირება არ უნდა განხორციელდეს 10 გზაზე მეტჯერ.

4.11. იმ შემთხვევაში თუ კონკრეტულ მიმართულებაზე დაემატება გადასაყვანი მოსწავლე(ებ)ი, იმ რაოდენობით, რომ იგი გამოიწვევს დანართი №2-ით დადგენილ მიმართულების ღირებულების კოეფიციენტის ცვლილებას, მიმართულების დღიური ღირებულება შეიცვლება განახლებული კოეფიციენტის შესაბამისად. მიმართულების ღირებულების დაანგარიშება განხორციელდება ტენდერში ვაჭრობის შედეგად დაფიქსირებული ერთი სამარშრუტო კილომეტრის ფასის, მიმართულების კილომეტრაჟისა და მიმართულების ღირებულების კოეფიციენტის გათვალისწინებით.

4.12. შემსყიდველი ან შემსყიდველის მითითებით საჯარო სკოლა უფლებამოსილია მიმწოდებლის წინასწარი გაფრთხილების გარეშე მოახდინოს სხვა მიმწოდებელისაგან მომსახურების შესყიდვა, თუ მიმწოდებელი ვერ ან არ ასრულებს მიმართულებით გათვალისწინებულ მომსახურებას. იმ შემთხვევაში, როდესაც კონკრეტული მიმართულებით გათვალისწინებულ მომსახურებას ახორციელებს სხვა მიმწოდებელი, მაგრამ კონსოლიდირებულ ტენდერში გამარჯვებულ მიმწოდებელს აქვს შესაძლებლობა განახორციელოს მიმართულებით გათვალისწნებული მომსახურება, აღნიშნულის თაობაზე მიმწოდებელი ელექტრონული ფოსტის მეშვეობით აცნობებს შემსყიდველს. შემსყიდველი მიღებული წერილის საფუძველზე, ორი სასწავლო დღის ვადაში, წყვეტს სხვა მიმწოდებლისაგან მომსახურების შესყიდვას.

4.13. გაწეული მომსახურება ხარვეზიანად ჩაითვლება თუ:

ა) მოსწავლეთა სკოლაში მიყვანა განხორციელდება სასწავლო პროცესის დაწყებამდე 5 წუთის დაგვიანებით ან მოსწავლეთა სკოლაში მიყვანა განხორციელდება სასწავლო პროცესის დაწყებამდე 40 წუთით ადრე;

ბ) მოსწავლეთა სკოლიდან წამოყვანა განხორციელდება სასწავლო პროცესის დასრულებიდან 40 წუთის დაგვიანებით.

გ) სატრანსპორტო საშუალებაში დასაჯდომი ადგილის არ არსებობის გამო სკოლის მოსწავლე დგას ფეხზე.

დ) გავლილი არ იქნება მიმართულებაში მითითებული ყველა პუნქტი.

4.14. მომსახურების ვადა: 20-- წლის ------ 20---- წლის ------- ჩათვლით, სასწავლო დღეების შესაბამისად.

4.15. სატრანსპორტო მომსახურების გაწევის პერიოდში მიმწოდებელსა და სადაზღვევო კომპანიას შორის გაფორმებული ხელშეკრულების საფუძველზე, სადაზღვევო კომპანიის ---- მიერ განხორციელებული იქნება მგზავრთა გადაყვანის პროცესში მოსწავლეების (მგზავრების) დაზღვევა ტენდერის პირობების მიხედვით, ერთ მოსწავლეზე (არანაკლებ 1500 ლარი) ლარის ოდენობის სადაზღვევო თანხის ლიმიტით.

**5. შესყიდვის ობიექტის მიღება-ჩაბარების წესი**

5.1. მომსახურება ჩაითვლება მიღებულად მხოლოდ მხარეებს შორის შესაბამისი მიღება-ჩაბარების აქტის გაფორმების შემდეგ.

5.2. მომსახურება ჩაითვლება მიღებულად მხოლოდ მხარეებს შორის შესაბამისი მიღება-ჩაბარების აქტისა და ფინანსური დოკუმენტაციის (ტაბელი) გაფორმების შემდეგ.

მიღება-ჩაბარების აქტის გაფორმების საფუძვლებია:

5.2.1. მიმწოდებელსა და საჯარო სკოლების ადმინისტრაციას შორის გაფორმებული და ორივე მხარის მიერ ხელმოწერილი (უფლებამოსილი წარმომადგენლის მიერ, რომელიც განსაზღვრული უნდა იყოს შესაბამისი ბრძანებით) ტაბელი (დანართი N3 ტაბელის ფორმა), რომელიც ივსება ყოველდღიურად და შემსყიდველს წარედგინება მომსახურების გაწევის დასრულებიდან გონივრულ ვადაში.

5.2.2. შემსყიდველი ორგანიზაციისა და რესურსცენტრის შესაბამისი უფლებამოსილი პირის (სახელი და გვარი და თანამდებობა, რომელიც განსაზღვრული უნდა იყოს შესაბამისი ბრძანებით) მიერ წერილობითი ფორმით წარდგენილი შედგენილი დასკვნა.

5.2.3. სსიპ „საგანმანათლებლო და სამეცნიერო ინფრასტრუქტურის განვითარების სააგენტო“-ს ან/და საქართველოს განათლების, მეცნიერების, კულტურისა და სპორტის სამინისტროს უფლებამოსილი პირის (განსაზღვრული უნდა იყოს შესაბამისი ბრძანებით) წერილობითი ფორმით შედგენილი დასკვნა (ასეთის არსებობის შემთხვევაში), რომელშიც აღნიშნული იქნება მონიტორინგის შედეგად გამოვლენილი ხარვეზები.

5.3. ანგარიშსწორება ხორციელდება ეტაპობრივად, ფაქტიურად გაწეული მომსახურების შესაბამისად გაფორმებული მიღება-ჩაბარების აქტისა და ფინანსური დოკუმენტაციის წარმოდგენიდან არაუგვიანეს 10 (ათი) სამუშაო დღის განმავლობაში.

**6. ანგარიშსწორების პირობები**

6.1. ანგარიშსწორება განხორციელდება უნაღდო ანგარიშსწორების ფორმით, ეროვნულ ვალუტაში, კონკრეტული მიმართულების ერთი გზის ღირებულებისა და ფაქტობრივად განხორციელებული (შესრულებული) გზების რაოდენობის გათვალისწინებით.

6.2. ანგარიშსწორება განხორციელდება თვეში ერთხელ, ფაქტობრივად გაწეული მომსახურების შესაბამისად, 5.1. პუნქტით განსაზღვრული დოკუმენტაციის გაფორმებიდან არაუგვიანეს 10 (ათი) სამუშაო დღის ვადაში.

6.3. წინამდებარე ხელშეკრულება არ ითვალისწინებს წინასწარ ანგარიშსწორებას.

6.4. წინამდებარე ხელშეკრულების დანართ #2-ში განსაზღვრულია მიმართულებების სავარაუდო კილომეტრაჟი, იმ შემთხვევაში თუ დანართ #2-ით განსაზღვრულ მიმართულების კილომეტრაჟსა და რეალურ კილომეტრაჟს შორის განსხვავება არ აღემატება 20%-ს, ანგარიშსწორება ხორციელდება დანართი #2-ით გათვალისწინებული მიმართულების ღირებულებისა და განხორციელებული გზების რაოდენობის შესაბამისად, ხოლო 20%-ზე მეტით განსხვავების შემთხვევაში მხარეები ვალდებულნი არიან ურთიერთშეთანხმებით შეიტანონ ცვლილება დანართ #2-ში და აღნიშნული ცვლილების შესაბამისად განახორციელონ მომსახურების მიწოდება და შესაბამისად ანგარიშსწორება.

6.6. შემსყიდველი ვალდებულია ხელშეკრულების პირობების არაჯეროვანი შესრულებისათვის დაკისრებული პირგასამტეხლოს თანხა (ასეთის არსებობის შემთხვევაში), გამოქვითოს ყოველი მიღება-ჩაბარების აქტის საფუძველზე, მიმწოდებელზე გადასარიცხი თანხიდან და გადარიცხოს მიმწოდებლის სახელით სახელმწიფო ხაზინის შესაბამის სახაზინო კოდზე.

6.6 დაფინანსების წყარო: 20---- წლის -------

**7. მხარეთა ვალდებულებები და უფლებები**

7.1. **შემსყიდველი ვალდებულია:**

7.1.1. შემსყიდველი ვალდებულია უზრუნველყოს ფაქტობრივად გაწეული მომსახურების ღირებულების ანაზღაურება ხელშეკრულებით გათვალისწინებულ ვადაში.

* + 1. უზრუნველყოს ხელშეკრულების შესრულების კონტროლი;
    2. შეასრულოს ხელშეკრულებითა და სატენდერო დოკუმენტაციით მასზე დაკისრებული ვალდებულებები;
    3. ხელშეკრულებასთან დაკავშირებული ნებისმიერი ინფორმაციის მიწოდება აწარმოოს წერილობით ან ელექტრონული ფოსტის მეშვეობით;
  1. **შემსყიდველს უფლება აქვს**:

7.2.1.მოსთხოვოს მიმწოდებელს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

* + 1. შემსყიდველი ან შემსყიდველის მითითებით საჯარო სკოლა უფლებამოსილია მიმწოდებლის წინასწარი გაფრთხილების გარეშე მოახდინოს სხვა მიმწოდებელისაგან მომსახურების შესყიდვა, თუ მიმწოდებელი ვერ ან არ ასრულებს მიმართულებით გათვალისწინებულ მომსახურებას. იმ შემთხვევაში, როდესაც კონკრეტული მიმართულებით გათვალისწინებულ მომსახურებას ახორციელებს სხვა მიმწოდებელი, მაგრამ კონსოლიდირებულ ტენდერში გამარჯვებულ მიმწოდებელს აქვს შესაძლებლობა განახორციელოს მიმართულებით გათვალისწნებული მომსახურება, აღნიშნულის თაობაზე მიმწოდებელი ელექტრონული ფოსტის მეშვეობით აცნობებს შემსყიდველს. შემსყიდველი მიღებული წერილის საფუძველზე, ორი სასწავლო დღის ვადაში, წყვეტს სხვა მიმწოდებლისაგან მომსახურების შესყიდვას.
  1. **მიმწოდებელი ვალდებულია:**
     1. დაიცვას წინამდებარე ხელშეკრულებით გათვალისწინებული ყველა პირობა;
     2. გაწეული მომსახურების შესახებ დეტალური ინფორმაცია წარუდგინოს ადგილობრივ მუნიციპალიტეტს.
     3. გააცნოს ყველა მძღოლს ავტომობილის ტექნიკური გამართულობისა და მოძრაობის უსაფრთხოების ნორმები და უზრუნველყოს მათი განუხრელი დაცვა.
     4. თუ მიმწოდებელი ვერ ან არ ასრულებს კონკრეტული მიმართულებით გათვალისწინებულ მომსახურებას იგი ვალდებულია 1 (ერთი) სამუშაო დღით ადრე აცნობოს შემსყიდველ ორგანიზაციას.
     5. ხელშეკრულების მიმდინარეობის პერიოდში, მიმწოდებელი უფლებამოსილია კონკრეტულ მიმართულებაზე შეცვალოს გზების რაოდენობა. ერთი გზის ღირებულება განისაზღვრება დანართი #2-ის მიხედვით, დღიური მიმართულების ღირებულების გზების რაოდენობაზე შეფარდებით. გზების რაოდენობის ცვლილების შემთხვევაში, მიმწოდებელი ვალდებულია შემსყიდველ ორგანიზაციას აცნობოს ცვლილების შესახებ 1 სამუშაო დღით ადრე. გზების რაოდენობის ცვლილება არ ახდენს გავლენას მიმართულების ღირებულებაზე.
     6. წინამდებარე ხელშეკრულების შესრულების პროცესში წამოჭრილი ნებისმიერი საკითხი, მათ შორის გაუთვალისწინებელ ხელშემშლელ გარემოებებთან დაკავშირებით, დაუყოვნებლივ წერილობით ან ელექტრონული ფოსტის მეშვეობით ინფორმაცია მიაწოდოს შემსყიდველს შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ.
     7. განიხილოს შემსყიდველის პრეტენზიები და მიაწოდოს პასუხი ყველა საკითხზე;
     8. ხელი შეუწყოს შემსყიდველს კონტროლის განხორციელებისას;
  2. **მიმწოდებელს უფლება აქვს:**

7.4.1. მოსთხოვოს შემსყიდველს გაწეული მომსახურების ღირებულების ანაზღაურება წინამდებარე ხელშეკრულებით გათვალისწინებული პირობებით.

**8. მხარეთა პასუხისმგებლობა ხელშეკრულების დარღვევისას**

* 1. ხელშეკრულების პირობების ნაკისრი ვალდებულებების არაჯეროვანი შესრულების შემთხვევაში მიმწოდებელს ეკისრება პირგასამტეხლო ხელშეკრულების ღირებულების 0,02%-ის ოდენობით.

8.1.1. ყოველი გზის ხარვეზით განხორციელებისას ან განუხორციელებლობისას, შემსყიდველი უფლებამოსილია მიმწოდებელს დააკისროს პირგასამტეხლო ხარვეზით განხორციელებული ან განუხორციელებელი გზის ხელშეკრულებით გათვალისწინებული ღირებულების 50%-ის ოდენობით.

8.1.2. პირგასამტეხლოს გადახდა არ ათავისუფლებს „მიმწოდებელს“ ძირითადი ვალდებულებების შესრულებისაგან.

1. **ხელშეკრულების მოქმედების ვადა**
   1. ხელშეკრულების მოქმედების ვადა განისაზღვრება ხელშეკრულების ხელის მოწერის დღიდან და მოქმედებს 20--- წლის -------ჩათვლით.
2. **წინამდებარე ხელშეკრულების პირობების გადასინჯვის შესაძლებლობა**
   1. ხელშეკრულების პირობების შეცვლა დაუშვებელია, თუ ამ ცვლილების შედეგად იზრდება ერთი სამარშრუტო კილომეტრის ღირებულება ან უარესდება ხელშეკრულების პირობები შემსყიდველი ორგანიზაციისათვის, გარდა საქართველოს სამოქალაქო კოდექსის 398-ე მუხლით დადგენილი შემთხვევებისა.
   2. თუ წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია დაუყოვნებლივ წერილობით შეატყობინოს მეორე მხარეს შესაბამისი ინფორმაცია.
3. **დაუძლეველი ძალა (ფორს-მაჟორი)**
   1. მხარეები არ არიან პასუხისმგებელნი თავიანთი ვალდებულების სრულ ან ნაწილობრივ შეუსრულებლობაზე, თუ ეს შეუსრულებლობა გამოწვეულია ისეთი გარემოებებით, როგორიცაა წყალდიდობა, ხანძარი, მიწისძვრა და სხვა სტიქიური მოვლენები, აგრეთვე ომები და საომარი მოქმედებები, ეპიდემია, კარანტინი ან მსგავსი მოვლენა. თუ ისინი უშუალო ზემოქმედებას ახდენენ წინამდებარე ხელშეკრულების შესრულებაზე. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.
   2. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.
   3. თუ სახელშეკრულებო ვალდებულებების მთლიანი ან ნაწილობრივი შეუსრულებლობის პირობები ფორს-მაჟორული მდგომარეობის გამო შეწყვიტონ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.
   4. ფორს-მაჟორული გარემოებების არსებობა დადასტურებულ უნდა იყოს უფლებამოსილი სახელმწიფო ორგანოს მიერ.
4. **ხელშეკრულების შესრულების კონტროლი**

12.1. ხელშეკრულების შესრულების კონტროლს განახორციელებს როგორც შემსყიდველი ორგანიზაციის შესაბამისი უფლებამოსილი პირი, აგრეთვე საქართველოს განათლების, მეცნიერების, კულტურისა და სპორტის სამინისტროს საამისოდ უფლებამოსილი წარმომადგენლები.

12.2. მიმწოდებელი ვალდებულია საკუთარი რესურსებით უზრუნველყოს შემსყიდველი კონტროლის ჩატარებისათვის აუცილებელი პერსონალით, სხვა სამუშაო პირობებით. იმ შემთხვევაში, თუ შემსყიდველი კონტროლის მიზნით გამოიყენებს საკუთარ ან მოწვეულ პერსონალს, მის შრომის ანაზღაურებას უზრუნველყოფს თვით შემსყიდველი.

12.3. მიმწოდებელი ვალდებულია შემდგომი მომსახურების პერიოდში უზრუნველყოს კონტროლის შედეგად გამოვლენილი ყველა დეფექტის ან ნაკლის აღმოფხვრა.

1. **ხელშეკრულების შეწყვეტა, ცვლილების შეტანა**

13.1. იმ შემთხვევაში თუ მიმწოდებელი ვერ ან არ ასრულებს ხელშეკრულების ჯამური ღირებულების 5%-ის ოდენობის გზებს ან/და ხელშეკრულების მოქმედების პერიოდში 10-ზე მეტჯერ არ შესრულდება რომელიმე კონკრეტული მიმართულება შემსყიდველი ორგანიზაცია მიმართავს სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

13.2. წინამდებარე სატენდერო დოკუმენტაციის 13.1 პუნქტის შესაბამისად, სატენდერო კომისიის მიერ ხელშეკრულების შეწყვეტის შესახებ მითითების შემთხვევაში, შემსყიდველი ორგანიზაცია წყვეტს ხელშეკრულებას, რის შედეგად მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა, კონკრეტული ხელშეკრულებით შესასყიდი (დარჩენილი) მომსახურების ღირებულების 20%-ის ოდენობით.

13.3 შემსყიდველს უფლება აქვს, სატენდერო კომისიას მიმართოს, ცალმხრივად ხელშეკრულების მოქმედების შეწყვეტის თაობაზე მიმწოდებლის გაკოტრების შემთხვევაში.

13.4. კონსოლიდირებული ტენდერის ფარგლებში დადებული ხელშეკრულების ღირებულება შესაძლებელია შეიცვალოს ახალი მარშრუტის ან/და მიმართულებების დამატების, სასწავლო დღეების ცვლილების, ოპტიმიზაციის ან/და გაუქმების ან/და გადასაყვან მოსწავლეთა რაოდენობის ცვლილების გათვალისწინებით. (ხელშეკრულებაში განხორციელებული ცვლილებები შესაბამისობაში უნდა იყოს დანართი #1-ით განსაზღვრულ კრიტერიუმებთან).

13.4.1 თავდაპირველი ხელშეკრულების ჯამური ღირებულების გაზრდა 10%-ის ფარგლებში შესაძლებელია ადგილობრივ რესურსცენტრთან და სსიპ საგანმანათლებლო და სამეცნიერო ინფრასტრუქტურის განვითარების სააგენტოსთან შეთანხმების საფუძველზე, ხოლო 10%-ით და მეტით ჯამური ღირებულების გაზრდის შემთხვევაში სავალდებულოა სატენდერო კომისიასთან შეთანხმება.

13.4.2. იმ შემთხვევაში, როდესაც შემსყიდველი და მიმწოდებელი ხელშეკრულების ცვლილების საფუძველზე განსაზღვრავენ ახალი/შეცვლილი მიმართულების გრაფიკს ან გააუქმებენ კონკრეტულ მიმართულებას, მიმწოდებელმა წარმოდგენილი ცვლილება უნდა გაითვალისწინოს არაუგვიანეს 5 სამუშაო დღის ვადაში.

13.4.3. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე, რაც წარმოადგენს ხელშეკრულების განუყოფელ ნაწილს.

**15. სადაო საკითხების გადაწყვეტა**

15.1 ხელშეკრულების მოქმედების პერიოდში შემსყიდველსა და მიმწოდებელს შორის წარმოშობილი ყველა დავა უნდა გადაიჭრას ურთიერთმოლაპარაკების გზით.

15.2 შეთანხმების მიუღწევლობის შემთხვევაში მხარეები მიმართავენ სასამართლოს საქართველოს კანონმდებლობის შესაბამისად.

**16. სხვა პირობები**

16.1. მხარეები აუნაზღაურებენ ერთმანეთს მიყენებულ ზარალს საქართველოს კანონმდებლობის შესაბამისად;

16.2. არც ერთ მხარეს არა აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე;

**17. მხარეთა იურიდიული მისამართები და რეკვიზიტები**

**შემსყიდველი: მიმწოდებელი**:

**დანართი #1 - კრიტერიუმები**

1. **„საჯარო სკოლის მოსწავლეების ტრანსპორტით უზრუნველყოფის“ პროგრამაში (შემდგომში - პროგრამა) ჩართვის მსურველი სკოლები, უნდა აკმაყოფილებდნენ შემდეგ სავალდებულო კრიტერიუმებს:**

ა) პროგრამაში ჩაერთვება მხოლოდ საჯარო სამართლის იურიდიული პირი - ზოგადსაგანმანათლებლო დაწესებულება (შემდგომში - სკოლა), რომლის მოსწავლის საცხოვრებელი ადგილი სკოლიდან დაშორებულია არანაკლებ 2 კმ-ით.

ბ) პროგრამაში ჩაერთვება სკოლა, სადაც მუნიციპალური ტრანსპორტი არ მოძრაობს ან მოძრაობის გრაფიკი თავსებადი არ არის სკოლის სასკოლო საათობრივი ბადით გათვალისწინებულ გაკვეთილების განრიგთან ან/და არ შეუძლია მოემსახუროს ბენეფიციართა სრულ რაოდენობას.

გ) პროგრამის ფარგლებში, მოსწავლეთა ტრანსპორტირება ხორციელდება მხოლოდ უახლოეს ზოგადსაგანმანათლებლო დაწესებულებამდე, ზემოაღნიშნული პუნქტებით განსაზღვრული პირობების დაცვით. აღნიშნული კრიტერიუმებიდან გამონაკლისი შეიძლება დაიშვას იძულებით გადაადგილებულ პირთა - დევნილთა დასახლებებში, სადაც მოსწავლეები გადანაწილებულნი არიან ახლოს მდებარე დასახლებების სხვადასხვა სკოლებში; გამონაკლისი ასევე შეიძლება დაიშვას იმ დასახლებულ პუნქტებში, საიდანაც მოსწავლეები დადიან ქალაქის სკოლებში და ამ უკანასკნელ სკოლებსა და დასახლებულ პუნქტთან არსებულ უახლოეს სკოლას შორის მანძილი არ აღმატება ერთ კილომეტრს.

დ) სკოლა პროგრამაში ჩაერთვება, თუ სკოლების რეორგანიზაციის შედეგად:

დ. ა) ოპტიმიზებულ სკოლას არ აქვს ზოგადი განათლების რომელიმე საფეხური (დაწყებითი, საბაზო, საშუალო) და შესაბამისად, აღნიშნული საფეხურის მოსწავლეები სწავლას აგრძელებენ სკოლის ადმინისტრაციულ შენობაში და სკოლა აკმაყოფილებს სავალდებულო კრიტერიუმების „ა“, „ბ“ და „გ“ ქვეპუნქტების მოთხოვნებს;

დ. ბ) ლიკვიდირებულ იქნა საჯარო სკოლა და მოსწავლეები სწავლას განაგრძობენ რეორგანიზაციის (ოპტიმიზაციის) შედეგად დარჩენილ სკოლაში, რომელიც აკმაყოფილებს სავალდებულო კრიტერიუმების „ა“, „ბ“ და „გ“ ქვეპუნქტების მოთხოვნებს;

ე) პროგრამაში ჩაერთვება მაღალმთიანი რეგიონების სოფლის, თემის და დაბის სკოლა, ასევე, სკოლა, რომელიც მდებარეობს ისეთი ტიპის დასახლებულ პუნქტში, სადაც გადაადგილება მოსწავლეთათვის საფრთხის შემცველია (გზა გადის დაუსახლებელ და ტყიან ტერიტორიაზე, ცენტრალური მაგისტრალის ან რკინიგზის გასწვრივ, არის მტაცებელი ცხოველების საშიშროება) რომლის მოსწავლის საცხოვრებელი ადგილი სკოლიდან დაშორებულია 1,5კმ-ით. აღნიშნული პუნქტიდან გამონაკლისი შეიძლება განისაზღვროს იმ სკოლებისათვის, სადაც სწავლობს/სწავლობენ სსსმ პირი/პირები. გამონაკლისის სახით, მაღალმთიანი რეგიონების სოფლის, თემის და დაბის სკოლის მოსწავლეების და იმ სკოლის მოსწავლეების, რომელი სკოლებიც, სკოლის ინფრასტრუქტურიდან გამომდინარე ვერ უზრუნველყოფენ მოსწავლეების სკოლის შენობაში დატოვებას სასწავლო დღის დასრულებამდე, სკოლიდან ტრანსპორტირება შესაძლებელია განხორციელდეს ორ ეტაპად. (მაგ: პირველ ეტაპზე დაწყებითი და საბაზო საფეხურის მოსწავლეთა, ხოლო მეორე ეტაპზე საშუალო საფეხურის მოსწავლეთა ტრანსპორტირება);

ვ) სკოლა, რომელშიც ეთნიკური უმცირესობების წარმომადგენლები განათლებას იღებენ ქართულ ენაზე/სასურველ ენაზე და აკმაყოფილებს „ა“ და „ბ“ პუნქტებს.

ზ) პროგრამაში ჩაერთვება სკოლა, რომელიც საჭიროებს აუცილებელ გადაუდებელ სარემონტო სამუშაოებს და საჭიროა სკოლის მთლიანი კონტინგენტის გადაყვანა ახლომდებარე საჯარო სკოლაში ან ახლომდებარე შენობაში, რომელიც აკმაყოფილებს სავალდებულო კრიტერიუმების „ა“ და „ბ“ ქვეპუნქტების მოთხოვნებს.

თ) პროგრამაში ჩაერთვება სკოლა, რომელშიც წინასწარი შეთანხმებით სარემონტო სამუშაოები გრძელდება სასწავლო წლის განმავლობაში და საჭიროა სკოლის მთლიანი კონტინგენტის გადაყვანა ახლომდებარე საჯარო სკოლაში ან ახლომდებარე შენობაში, რომელიც აკმაყოფილებს სავალდებულო კრიტერიუმების „ა“ და „ბ“ ქვეპუნქტების მოთხოვნებს.

1. **პროგრამაში ჩართვის მსურველი სკოლებისათვის დამატებითი კრიტერიუმები:**

ა) პროგრამით განსაზღვრული ვადების შემდგომ, პროგრამაში დამატებით შეიძლება ჩაერთოს:

ა. ა) სკოლა, რომელიც სტიქიის შედეგად დაზიანდა და გადაუდებელი სარემონტო სამუშაოებიდან გამომდინარე, მოსწავლეთა უსაფრთხოების მიზნით, საჭიროა სკოლის მთლიანი კონტინგენტის გადაყვანა ახლომდებარე საჯარო სკოლაში ან ახლომდებარე შენობაში და სკოლა აკმაყოფილებს სავალდებულო კრიტერიუმების „ა“ და „ბ“ ქვეპუნქტების მოთხოვნებს;

ა. ბ) სკოლა, რომელსაც პროგრამით განსაზღვრული ვადების დასრულებამდე ემსახურებოდა სკოლის საკუთრებაში არსებული სატრანსპორტო საშუალება და ამორტიზაციის (რაც დადასტურებულია ტექნიკური დათვალიერების შედეგად გაფორმებული დოკუმენტაციით) გამო შეუძლებელია მისი ექსპლოატაცია და სკოლა აკმაყოფილებს სავალდებულო კრიტერიუმების „ა“ და „ბ“ ქვეპუნქტების მოთხოვნებს.